
"BOULEVARD" 


I SU NUMERONAN Dl SUERTE 



Soñamento tin 
nificacion pa 
nos? 

Mi a haña un idea door di un soño. 

Straña . . . . mi a soña cu algo lo bai pasa i . . . . e la 
pasa di verdad. Tanto den e testament bieuw i e 
testament nobo, di soñamento nos por leza varios 
biaha di soño nan cu a sali verdad. 

BO SOÑO I SU NIFICACION, I BO NUMBER. 

CORONA: 

Si bo ta mira bo mes coroná, of bo ta wor- 
do coroná, esey ta un señal cu un succes enorme 
i tambe cu den nos communidad puesto nan bon ta 
spera bo. ( 31 ) 

PLAFON: 

Soña, cu bo ta mirando na plafon, ta nifica 
cu bo ta den un periodo fastioso. ( 90 ) 

DOLOR: 

Si bo ta soña cu bo tin dolor, hopi biaha ta 
dolor di verdad mes bo tin den bo soño. Pero si ta 
un soño e ta, bo tin cu mire como un spiertamento 
cu conocir nan of amigo nan ta haci bo tristo door 
di ta papia of haci redo ariba bo. ( 13 ) 

CLABO: 

Si bo ta soña cu bo ta batiendo ariba un cla- 
bo; pronto lo tin trabouw productivo pa haci. Cla- 
bo frusto.; lo bo perde chens. ( 35 ) 

STRAND: 

Bandona e strand; pleitamento desgusto i pro- 
blema nan serio. Si bo ta bai pa strand: bo tin exi- 
to despues di hopi problema. ( 30 ) 

Estimado(a) lezadoman, 

Permiti mi, na promer lugar di manda un pa- 
labra di gradicimento na tur e pueblo di Aruba, cu 
a sabi di coopera cu e promer edicion di e revista 
Boulevard pa asina tawata un exito completo. 
Un palabra di gradicimento na e imprenta IÑTER- 
PRINT, cu a traha cu alma i cuerpo i amor pa 
e revista a haña e forma, cu un revista mester pa 
por logra e mercado di Aruba. 

Cu mi tin cu menciona esaki, ta pa motibo di un 
cantidad di jamada nan telefoon cu a drenta cu 
bon comentario di INTERPRINT. Interprint un 
palabra di felicitacion cu e bon trabouw. 

Tambe e fotografo Jany Maduro cu na un manera 
excelente a sabi com pa traha como un fotografo. 


un palabra di gradicimento. 

I pa no lubida miles di danki, na e comerciante nan 
cu a sabi di coopera cu Aruba awe tin su revista Bou- 
levard. No btbida cu ora bo tin e revista aki bo di- 
lanti, tira un bista ariba e anuncio nan, nan tin al- 
go di bisa bo, of laga bo sa algo cu sigur lo ta na bo 
interes. 

Tambe na e courante nan, emisoranan, Tele Aruba, 
cu un of otro manera a sabi di coopera, un palabra 
di gradicimento. 

Danki tambe na tur cu a jama na telefoon pa duna 
nan comentario, i felicitacion. 

Danki . . . Danki. .. natur cu a sabi di coopera cu e 
revista BOULEVARD. 

Bo autor: THEOLINDO LOPEZ. 

BOULEVARO 


I SU HOMENAJE NA TUYO CROES 


* Dl MUEBLERIA TU HOGAR 



Muebleria tu hogar ta di fiesta, i Boulevard 
kier pone memey di flor via e entrevista aqui. 
Muebleria tu hogar ta cumpli su promer lustro, i 
nos no ta mira pakiko keda sin comenta algoariba 
MuebleriaTu Hogar. 

Un combersacion cu e director Arturo Croes 
(Tuyo), a laga nos di comprende kiko ta bida di un 
comerciante. E ta un bida duro, pero e contacto 
nan cu bo tin cu bo cliente nan ta pone bo lubida 
tur esey. Bo por compara mescos cu ora bo ta su- 
biendo un sero, i pada bes cu bo jega un poco halto 
f bo ta lora cai abouw. "Pero e deseo pa logra e top 
ta grandi, lo bo lamta i trobe bo ta purba, te ora cu 
ji bo deseo wordo cumpli." Tuyo ta contando nos. 

1 Pero e sero ey bo no por subié bo so, bo mester di 

mas apoyó pa bo logra esey. Cu esaki mi kier 
meen, cu e trahador nan cual semper a demonstra 
nan talento pa e trabouw ey. Tambe e pueblo tin 
hopi di dicidi den esaki-nan ta esun nan cu tin cu 
dicidi ki ora bo ta bai bon of ki ora no. 

Pero nos semper ta trata pa tene tur cliente conten- 
i to, pa nos e cliente nan ta e motor di nos negoshi. 

j Nos cliente nan nos ta bai bon cu nan, pa asina cu 

’ ora nan haci un bishita na nos, nan sali contento i 

cu exito. Pasobra cumprando na nos, nan exito 
H tambe ta nos exito. Sa tin momento cu nos cele- 

bro nan por ta jen di tanto trabouw, pero nos no ta 
laga esey nan domina nos, nos ta keda semper e 
i mes un contento. Si un dia no bai bon, nos lc_ \ 


(ANUNCIO COMERCIAL) 



tisface nos mes cu e dia cu ta bini por tin mas spe- 
ranza. 

Ariba invitacion di Tuyo nos a pasa pa e pa- 
tio, caminda nos a wordo sirbi cu cerbes i snacks. 
Sr. Tuyo (ARTURO CROES) ta casa cu Sita Croes, 
i nan hogar no a keda sin florece, nan a wordo ben- 
diciona cu dos yui, Blanca Mariana i Joseline Sha- 
ron. 

Sintando na bar di e patio di Tuyo i conversando, 
nos por a convence nos mes cu un bida di comer- 
ciante no ta asina facil manera talvez hopi a pensa. 
Tuyo ta un persona cu nunca a nace pa traha pa 
otro, e bida di comercio a ocupa su curazon. Des- 
pues cu el a traha cu su mayornan el a dicidi pa tra- 
ha ariba su mes. E negoshi no a bai cu e exito ma- 
nera hopi ta kere, 4 pa 5 biaha e kier a sera e ne- 










goshi... no tawata tin ganashi." 

Tuyo ta contando nos. "Pero kiko a bin cu toch 
bo a sigui cu e negoshi?" Tawata Boulevard su pre- 
gunta. Na cual Tuyo a contesta nos: "Esey ta bini 
mas tanto di e animo cu mi tin, i mi a lesa un buki 
tambe caminda tin un palabra ta bisa, "HINK RICH 
AND YOU WILL BE RICH", aunque cu rico mi no 
a bira nunca, pero toch danki na e palabra ey cu awe 
tanto ami i mi familia por disfruta di un bon salario. 
Contra tiempo tawata hopi, banco na cuminzamento 
no kier a duna mi e facilidad di credito, ainda mi ta 
corda e prome pedida, ta mi mayornan mester a juda 
mi. Mi ta kere cu mi animo a recompensa mi cu mi 
a produci ganashi despues di tin perdida. 

Tuyo kler duna uno cu kier cuminza cu algo como 
un idea? Tawata e siguiente pregunta: "For di 
principio un hende cu kier cuminza un negoshi tin 
cu pensa cu no ta bula bo ta bula bai halto, i tam- 
poco bo por hisá a bo mes. Pero e ta mas bunita 
i asina e ta bai, ta e hendenan tin cu hisá bo na 
halto, i si nan kier laga bo cai nan ta laga bo cai 
tambe. "I señor Tuyo ta pensa di expende e ne- 
goshi?" Tuyo contestando: Mi ta pensa pa man- 
tene asin^pa mi por sigui duna bon servicio i tam- 
be pa mi por sigui brinda e prijs nan mas barata. 

Tuyo e revista Boulevard ta na Tuyo su ordo 
pa comenta algo. 

Pa cuminza mi kier tuma e oportunidad aqui pa 
gradici tur mi empleado nan, cual semper a brinda 
un bon trabouw, tanto pa Muebleria Tu Hogar i pa 
nos cliente nan. Un palabra di gradicimento na se- 
ñor Emile De Cuba Jr. cual ta alavez accountant, 
y kende a batiza e negoshi cu e nomber di Mueble- 
ria Tu Hogar. Gradicimento tambe pa e staff y per- 
sonal di City Bank, i tambe na e x bankero señor 
Echi Croes. 

I tambe na tur cu un of otro manera a sabi di coo- 
pera cu nos, i na e pueblo di Aruba nos gradicimen- 
to. 

Ariba un pregunta kiko Tuyo ta haña mas in- 
teresante di un negoshi? Tuyo cu un hari ta con- 
testa mi: "E mas importante ta e contacto perso- 
nal cu bo tin cu bo cliente, esey bal mas cu un pre- 
mio mayor. Papiando cu nan bo ta bin compren- 
de kiko ta nan deseo, i asina bo por juda nan cu lo- 
que nan ta busca, den e manera perfecto, pa majan 
ainda nan ta contento cu loque cu bo a brinda nan 
cu ne. 

E siguiente pregunta a bai pa Sra. Sita Croes; 
Com señora ta reacciona di ta casa cu un comer- 
ciante? Na cual Sita a contesta:" Awel bon bisa 
mi ta orgulloso di ta casa cu uno cu semper a tra- 
ha duro, principal pasobra mi a jude for di prin- 
cipio, nos ta tin hopi contra tiempo. Pero nos a 
busca e manera pa resolve e problema nan, i dan- 
ki na esey awe nos ta mira e fruta. 

Señor Arturo Croes e comerciante cu ta celebrando 
su promer lustro, i pa demonstra cu e ta contento 
cu e pueblo cu semper a sabi di apoye, lo brinda 
bo esaqui: 

NA TUR, PERO NA TUR MES CU CUMPRA NA 
MUEBLERIA TU HOGAR, FOR Dl MOMENTO 
CU BO TA LESANDO E REVISTA AQUI, TE CU 
31 DECEMBER LO RICIBI 20* DESCUENTO 
ARUBA COMPRAS NAN CASH. 



Den nomber di pueblo di Aruba en general nos ta 
manda un palabra di felicitacion, pa MUEBLE- 
RIATU HOGAR. 

Di bon fuente nan informa nos a tende, cu Sr. Tuyo 
a ricibi tanto di San Nicolas i Santa Claus un carta, 
cu nan tambe e aña aqui lo haci tur nan compras 
pa e dianan di fiesta venidero na MUEBLERIA TU 
HOGAR. 


"DONGEN'S SPOT MUSIC SHOP" 

Tin surtido grandi di: 
DISCO'S, 

CARTRIDGES 

RADIO'S 

CASSETE'S 

I tambe tin surtido grandi di arti- 
culo di deporte. 

ADIDAS sport articulo's en general 
Pa bo pascu y aña Nobo bira un 
exito bo garantia ta; 

"DONGEN'S SPOT MUSICSHOP" 

San Nicolas Tel. 5374 


ESTRELLA SUPERMARKET 


Ta superior den servicio 
Cu su caHdad den comestible nan. 
Tambe tanto fruta, i verdura 
i beleg pa pan. 

Haci bo compras cu tranquiHdad 
den ambiente di nos 
airecondicionado. 

Den cual un cantidad di hende a 
deposita nan confianza i awe nan 
tur ta nos cliente. 

Gracia na e tanto ciiente cu nos 
tini. 

Nos por brinda bo, producto di 
alta calidad. 


STA. CRUZ 250 TEL: 8420 

TONY ST. JAMES OESPUES Dl UN OPERACION 
PORHN TA SINTi SU MES COMPLETAMENTE COMO 
UN MUHER. TAMBE DEN ASUNTO Dl AMOR. 


Toni St. James a nace como un mucha hom- 
ber, pero for di momento cu e por a pensa i desea, 
e la desea pa un dia e por bira un mucha muher. 
Despues di aña’s di luchamento Toni ta asina leeuw 
cu e por a cambia di seks. Duele e no tin. 

Contento e ta ricibi bo na su cas, cual ta keda me- 
mey di jerba berde nan. Den e hardin cu piedra nan 
cora i jena cu flor tin un bulldog canto di dje. E ca- 
cho ta keda ta mira manera un cu no tin confianza 
den ninguno. Mientras cu e belleza cu su wowo i su 
cabei nan lai^o te ariba su schouder ta keda ta tira 
su miradA. 

Kere mi, bo’n ta bini atras, si bo no sa delanta cu e 
belleza di 21 aña un poco tempo atras tawata un 
mucha homber joven di Newcastle. Esaki ta promer 
cu e dos operacion sexual. 

Toni a haci dos operacion den un hospital na 
Sidney. No tawata nada dramatico. Tur cos a bai 
bon i e-paciente no a keda cu dolor. 

‘^Awor mi ta sinti mi un muher completo. Amigo 
nan tamjbe mi tin, i tambe contacto sexual mi tin 
cu nan, ki ora mi tin placer den esey mi ta disfruta 
mi mes.” E ta contando. 

Tony ta un talento, den mundo artistico e ta un en- 
tertainer. Den club nan e ta canta, baila, hunga co- 
media i haci imitacion di artista nan di fama. 

“Mi kier pa e publico comprende cu un hende cu 
cambia di seks no ta un travesito. Mi ta sinti mi ma- 
nera qualke mucha muher normal. Te di e leeuw cu 
mi por recorda, mi a sinti cu ta un mucha muher mi 
mester ta, i no un mucha homber. 

“Awor mi ta sinti mi completamente feliz. Mi ta 
haci compromiso cu hende homber nan, no solamen- 
te esnan cu sa, i solamente ta acerca mi pa kaweta, 
pero tambe na esnan cu ta haña mi un bunita of sim- 
patica mucha muher. 

Tempo cu mi tawata un teenager ainda, mi ta tin un 
cantidad di amiga, pero nos amistad nan nunca un 
jega leeuw. Como un homber, nunca mi ta tin con- 
tacto nan sexual cu un mucha muher. Tampoco mi 
ta tin contacto di homosexual. Cu diesocho aña ja 
mi ta tin pecho. Nunca mi no a feita, mi cuero sem- 
per tawata suave. Cu 17 aña mi a cuminza bisti paña 
di hende muher. Mi tawata tin hopi problema si, pa 
a alcanza e operacion. Ariba conseho di un chirui^ 
di fama mi a haci e operacion. Mi a cambia di nom- 
ber. E siguiente dos aña nan, mi a wordo samina di- 
ferente biaha door di un team di specialista. Un bes 
pa luna nan ta puntra mi pakiko mi tin asina gana di 
bira un muher! Mi ta kere cu talvez nan ta pensa cu 
mi ta mucho jong pa sa kiko mi kier haci.” “Mi a 
lesa hopi soketada nan di hende cu ta laga sa cuanto 
dolor nan sa sufri ora di haci operacion pa cambio 
sexual. Ami ta haña esey ridiculo. Despues di mi 
operacion mi tawata den hospital drumi serca di un 
muhor cu a haci un operacion di piedra, i e ta tin 
mas dolor cu mi. Despues di nuebe laga 



hospital, i tres dia despues ja mi tawata actua den 
St. George Leagues club. Mi a haci dos operacion, 
mi organo nan sexual ta manera di qualke mucha 
muher. Ningun homber no por mira e diferencia. 
Mi por camna drenta un suana di mucha muher tran- 
quil, sin sinti verguenza pa nan mira mi desnuda. 
Cu nervio nan di mi curpa, nan a bini na opera mi cu 
mi tambe por disfruta mi mes ariba tereno nan 
sexual. 

Ariba un pregunta cu Tony ta pensa na casa talvez. 
“Awel ta awor mi tin 21 aña i tur mi atencion ta pa 
mi carera artistica”. Podiser mi casa un dia. Mi ta 
un muher completo, solamente cu mi no por haña 
yui. “Pero tin cantidad di muher cu tañipoco un 
por haña yui. Talvez despues mi por adopta uno. 

Tin algun cos cu el a keda cu ne for di su periodo 
como homber? 

“Awel den e periodo nan ey semper mi ta- 
wata gusta core cabai, i ainda mi ta gusta esey. 
Tempo cu mi tawata un homber, mi ta bebe cer- 
ves, i ainda mi ta bebe cerves. E ta algo bon pa be- 
be. Pero e ta pone bo bira gordo si. 

Esey nan por wordo bisa solamente pa un mucha 

muher. Un mucha muher cu tamaño 92-60-90. 

_ _ ^ 







PECHO 

Bo pechonan ta e simbolo maximo di bo f^- 
minidad. Ora di dieet of ora di estado semper 
cuida bo pechonan. 

Con y ki dia pecho a cuminsa bira tan mirable 
manera brazas cu pianan ta algo cu tur hende ta 
puntra, pero loke ta pasa ta cu nos ba bibando den 
un epoca extraordinariamente liber. 

Brassiere casi no ta ser usa mas, of e ta wordo bisti 
den forma cu ta mescos cu no tine bisti. Un par di 
busto bon forma cu ta move di acuerdo cu leynan 
di naturalesa ta wordo considera como algo hopi 
actractivo tanto door di hende homber como door 
di hende muher. Na hopi parti di mundo tanga, 
monokini y awor cul-nul ta worde usa sin major 
comentarios. Resultado ta cu pecho a pasa pa pro- 
mer lugar cu e atencionnan necesario cu nos por ta 
orgulloso di nan. 

Cuidanan ta facil, pero e cuido mester ta continua- 
mente. Inevitable ta pa corda semper cu pecho no 
tin musculos y cu nan ta wanta solamente door di 
cuero, cuero cu ta mucho mas delicado cu esun di 
nos cara. E promer paso ta pa fortalece e muscu- 
lonan cu tin di haber cu e soporte di e pechonan y 
ejercita tambe e musculonan di nos schouder y 
lomba door di manda e regionnan aki patras e pe- 
chonar. ta lanta y asina e problemanan di busto ta 
worde resolve, un lucha contra e leynan di belleza. 

BRASSIERE. 

Esaki ta e gran contra-versa. 

E Italianonan ta bisa cu e busto mester worde creci 
liber, sin opresion, pa asina nan por desarrolla liber- 
mente. 

E francesnan al contrario ta bisa cu mester sostene 
e busto desde puberteit pa evita su caida, cual ver- 
sion ta parce mas logico cu esun di e Italianonan. 
Pero no mester confundi sostene cu preta, cual por 
duna strepinan masha mahos. 

E brassiere mester ta natural, mas den forma di e 
busto cu ta posibel. 

Ki ora mester usa brassiere? SEMPER, hasta ora di 
drumi. Cana sin brassiere ta un moda, pero no un 
custumber of lo bo mira bo pechonan bira mahos 
sin remedi. 

CUERO Dl PECHO. 

Pa cada cien articulo cu bo lesa riba cuido di 
bo cara, man of pia, bo por lesa un cu ta duna bo 
instruccionan con pa cuida bo pecho. 

Absurdo, si bo pensa c" esaki ta im di e major 
atractividad den bo bida intima, y cu e cuero aki 
por ta mucho mas dañable cu esun di bo cara, man 
of pia. 



Cuide diariamente especialmente despues cu bo clá 
di baña . Nunca no laganan seca cu e awa natural. 
Asina cu bo caba di bañai huntanan cu un lotion 
un poco astringente, manera Hammamelis of Awa 
di rosa, of tambe awa destila cu bo tin den bo re- 
frigerator warda. 


EPOCANAN PELIGROSO. 

Ora bo ta tuma un dieet pa bira delega y du- 
rante e embaraso. Den e promer caso no lubida 
ariba bo banjo cu awafrieuw haci hopi ejercicios y 
usa lotion reafirmantes. 

Aki bo tin un cu bo mes por traha na cas; juice di 
lamoenchi cu rum den igual cantidad. Den e di dos 
caso huntanan diariamente cu glicerina of azeta di 
almendras dushi, evitando di toca cu e puntanan. 
Despues di seis luna mester massagenan cu un lo- 
tion a base di alcohol y glicerina, pa asina desinfec- 
tanan y mantenenan elasticos evitando nan di 
scheur. 


CONCLUSION. 

Haci hopi ejercicios, Landa, hunga tennis. 
Ejerciciosnan cu ta fortalese especialmente e mus- 
culonan cu tin di haber cu bo busto. Si ta posibel 
haci ejercicios na cas tambe. No lubida cu ejerci- 
cios nan pa fortalese stoma tambe ta beneficia bu- 
sto. 

Ejercicios pa busto tin algun facil cu hopi bon re- 
sultado, uno por ejempel ta; Para dilanti di un mu- 
raja na un distancia de un meter y mei, cu bo man- 
nan contra di e muraja, na haltufa di bo schouder, 
acerca e muraja poco-poco te ora cu bo pechonan 
toca cu esaki, bolbe back poco-poco den e posi- 
cion di comienso. haci esaki ocho biaha tras di 
otro diariamente. Asina tin mas ejercicios. No 
lubida nunca, bo busto ta parti di bo belleza. 


Escritora;\/ivian Wever 















“BRIL 

DI 

SOLO” 

Bril di solo ariba nos isla casi nos no por sin su 
uso. Casi nunca bo no ta sali den nos dushi solo 
troplcal sin bo contra cu hende nan, of nan tin nan 
bril bisti. 

Naturalmente tin hende no por sin e proteccion di 
solo. E rayo nan di solo cual sa acerca nos cu vio- 
lente skerpi, por tin resultado cu nan no mucho 
agradable, cu pa e motivo ey un cantidad di nos no 
por sin e proteccion ey. 

Pero mi no por imagina mi mes, cu tur cu tin un 
bril bisti, ta asina necesario pa nan tin un bril bisti. 
Bon, eseytta cada uno mester sa pa nan mes. Peto 
talvez boso conoce esnan, cu hasta den cas of ora 
nan ta den un supermarket ta keda cu e bril di solo 
bisti? I boso conoce esnan cu ta keda cu e bril di 
solo bisti hasta na ora di duna un bishita? 

Boso nan ta di acuerdo cu mi - laga nos papia esaki 
no cu mucho voz duro - of boso nan ta haña cu mi 
ta haci un blof? 

Di tur manera, e no mester ta asina. Tin ey tras cu 
no ta satisface uno cu ta haciendo un conversacion 
cu bo Bo wowo nan cu ta pertenece na un conver- 
samento ta scondi tras di e glas scur. I esey ta mes- 
cos cu ta sconde bo ta sconde ey tras. 

Mi kier haci un apuesto, cu den majoria di un con- 
versacion den cas of unda cu ta, aunque cu e bril 
di solo un ta necesario cu e lo keda bisti. 

Hopi ta sinti nan mes cu "seguridad" tras di un 
masker asina. 



Por ta asina, pero e ta duna un mal impresion. 
HACI ESAKI: 

Usa e bril solamente pa proteha bo wowo nan 
contra di solo. Bo lo drenta algun caminda cu e so- 
lo no ta pasa su rayonan, anto kita e bril mesora. 
Kita bo bril di solo, asina cu bo bini den un conver- 
samento cu otro. 

LAGA ESAKI: 

No sconde bo mes nunca tras di e glas nan 
scur, si encaso e solo no ta molestia bo. E lo duna 
un impresion malo, i lo bira un mal costumber. 
No haci ningun conversamento cu otro, cu e bril di 
solo colga ariba bo nanishi. 
No usa un bril cu ta hala mucho atencion, esey no 
ta duna un impresion agradable. 







Agencia exclusivo di: 

PARFUM SPRAY - IMPALA 
EAU DE COLOGNE - IMPALA 
DEODORANT - IMPALA 



















SAU MAS E TA BON PA BO* 
DISFRUTA DI ARUBA. 


Pakiko keda cas, i tira asina bo weekend afor. 
Sali, esey ta bon pa bo por lubida tur problema. 
Si, noe tin cu sali mas ainda, enves di keda cas i 
asina tira nos weekend afor. 

Aruba cu su seru y baranca nan tin hopi pa brinda 
bo. Kita for di bo stul i hunto cu bo familia sali pa 
desfruta boso mes di nos dushi isla. Hopi di nos ha- 
bitante nan sigur conoce mas di pais nan afor, cu 
n«n eonoce Aruba. Si bo ta cu bo namorada, sigur 
cu no tin nada mas romantica pa para banda di un di 
nos baranca nan, p’asina skucha e ola nan suta con- 
tra di e baranca. Mi tin sigur cu e ola nan sutando lo 
aprecia esey di bo. 6o amor sigur ta luci fuerte, tan- 
to den palabra i den bo curazon. Bo curazon lo ja- 
me danki, mientras cu e ola nan di lamar, cu su color 
bunita y rico na holor, lo kita tur tristeza for di bo 
curazon si encaso bo tin esey. 

Aruba ta igual cu un strea cu ta brilla di belleza,y ta 
kita tur skuridad for di nos. 

Haci un paseo, i bo ta realiza cu Aruba ta e isla cu a 
wordo corona pa nos gran señor, e isla cu no tini 
uno cu por kita su corona. Alegria bo no tin cu bus- 
ca, e ta hari cu bo for di tur skina. E placer ta tanto 
abouw of ariba un cero. I e pueblo nan ta parce 
manera nan no tin final. 

Un tin un sitio ariba es mundo aqui, cu ta asina cari- 
ñoso, i asina jong. 

Pakiko keda cas weekend? ... si Aruba por pone bo 
hasta lubida cu bo tin cabey blanco, i atrobe e por 
trece bo den tempo di pasado, tempo di bo juven- 
tud. Bo sanger sigur lo core fresco den bo ader nan. 
Bo no keda sin desfruta di un paseo'ariba nos isla, 
pasobra un tin un mata ariba nos Aruba cu ta tene 
secreto nan pa nos. E solo ta compaña bo tur ca- 



minda cu su rayo nan di oro. E brug cu no ta traha 
na man di hende, pero pa nos ola nan. Ki dushi esey 
ta pa despues bo por baila un wals of un polka ey 
nan mes. 

Kere mi palabra, nan no ta mentira. Pero ta pala- 
branan escohi pa mi curazon. 

Aruba, e isla cu nos tin cu keda fiel na ne, te na nos 
morto. Pasobra Aruba su curazon ta di oro. 

E baranca nan di piedra cu e tin pa ofrece bo, un 
cantidad cu bo no sa kiko bo ta mira. 

Un bishita rond Aruba sigur ta algo merece. I na 
momento cu solo ta despediendo di nos, pa bisa te 
majan, e luna poco poco, lo aparece na cielo com- 
paña pa e adorno nan di cielo, cual ta e miles i mas 
miles di strea nan. Anochi a drenta i ainda bo por 
haci paseo ariba nos isla, tene bo mes contento, i 
haci un bishita na un di e snackbar nan, awendia un 
tin discriminacion mas entre masculino of femenina 
Un bishita na un di nos night club of hotel nan, si- 
gur por pone bo den un esfera cu por brinda bo ora 
nan contento pa asina limpia bo celebro i kita bo for 
di bo problema nan. Si, nos tin cu sali mas ainda. 
Sali esey ta bon pa nos tur. Sali i sigur cu no duel 
bo cu bo a haci esey. Un paseo den caya, pa mira 
kiko tin den show-room. Un bunita sapato of algo 
cu nos por bisti. Talvez un bunita prenda pa nos 
mes, of cu nos por regala un otro. 

Un salida na Aruba, ta mescos cu un sunchi ricibi for 
di uno cu bo ta stima. Tambe mi tin sigur cu ora bo 
jega cas, cu lo no duele bo cu bo a haci esey. 

Anochi ora bo coi bo cama pa descansa, sigur cu lo 
bo pensa Aruba bo ta rico, tanto den naturaleza, i pa 
bo hende nan humilde. Aruba un tin un verrekijker 
bastante skerpi pa nos por mira bo manera mester. 





























Un aplauso ta resona, i publico ta pidi pa re- 
peti e cancion. Tawata deñ sala di Klompen-Club na 
Aruba. E cantante femenina ta cuminza pa gradici 
e publico. SHARON ROSE - ta e cantante cu a co- 
secha e exito e anochi ey. Grandioso tawata e ma- 
nera cu el a traha como un artista cu e publico. 
Den varios revista mi por a leza cu Sharon Rose su 
fecha di nacimento ta 29 Maart 1^4. Cual signo ta 
Aries, kiko ta skondi tras di un caracter di aries? 
BOULEVARD a haci un bishita na Sharon Rose. 
No a bai asina facil pa por a logra e entrevista aqui, 
debi cu Sharon Rose ta un artista hopi ocupa. Des- 
pues di a purba hopi biaha via telefoon, pasenshi a 
bin gana gloria. 

Tawata un anochi calor na momento di e en- 
trevista, pero Sharon a percura pa un bon cerbez 
frieuw. 

Sharon ta un artista mandn pa nos for di cielo, un ta- 
lento natural. 

“For di mucha chiquito mi a cuminza tuma les di 
piano, 7 aña mi a tuma les; Sharon ta contando. 
“Aindami ta corda, promer cu mi bai school mi ta 
tóca piano i canta.” Pero un ta tur ora ta parce cu e 
tono nan di mi voz of di e piano ta duna un bon en- 
trada den nos cas. Mi mama sa sali for di camber i sa 
cuminza zundra: Mira bo no por stop un dia i keda 
sin toca? Bo ta irrita hende bo sa! E mama ta zun- 
dra. Pero mi stimacion pa musica ta mas gusta, pa 
mi tende di mi mama. 

Piano mi no por a sigui studia, mi estudio a stroba 
mi. Contento mi tawata ora cu mi a gana un festi- 
val, for di e momento ey, ofertrnan pa actua afor a 
cuminza. Colombia. . .si, Colombia ey nan tawata 
mi ultimo actuacion pafor di Aruba. Potret nan a 
ser mira pa mi persona, i tambe revista nan di alto 
nivel cu bon critica. Na un pregunta di Boulevard, 
cu Sharon no ta mira e peligro, cu siñando pa canto 
e por core risico di kita e stem di naturaleza cu e la 
nace cu ne? 

Sharon ta contesta; “wel loque bo ta papiando ey 
ta correcto, sinembargo mi a tende di varios di e ar- 
tista nan internacioñal, un di nan cu mi conoce ta un 
mucha muher cu ta canta hopi bon mes. E la tuma 
les na Merca, i e la bin siña mi canta for di mi stoma 
con bo tin cu saca e aire y e dominacion di voz. Si 
bo sakele for di bo long nunca bo^n por sakele bon, 
gracias na e artista ey awe mi tin e manupulacion cu 
ta necesario pa mi por brinda mi cancion manera e 
publico kier. 

Nervioso prome cu mi subi ensenario? Wel 
bon bisa casi tur artista tin esey, bo’n sa di adilanti 
com e publico lo bai acepta bo, pero tan pronto cu 
bo ta dilanti di e publico bo nervio ta wordo domina 
i e show ta sigui manera nada 'un pasa. 

Sharon bo signo ta aries - Boulevard lo ta ansioso pa 



sa con bo caracter ta? 

“Mi caracter ki un pregunta, Sharon ta hariendo, ' 
mientras cusu sonrisa ta trece un claridad preciosa 
ariba su cara; “Mi tin generalmente un caracter apa- 
cible i amable ecstrovertida independiente, y ta con- 
sidera mi mes semper cu alegria pa haci mi deber nan 
y mi trabouw. Sinembargo mi tin tendencia di ta 
demasiado franco tin ora cu sin intencion mi ta des- 
gusta of toca algo na curazon di otro hende. Pa mi 
no ta existi obstaculos alguno, pa evita ni alcansa mi 
meta, mi ta logra semper. Ta dei^usta mi injusticia 
y falsedad como cu ami ta leal. Pero ami semper ta 
mira e parti bon den caracter di un hende ariba e 
malo. 

Hobby di Sharon Rose ta cushiná. “Mi tata ta 
un hende excelente cushinador, e ta gusta traha fan- 
tasiji ariba plato nan, pa semper e tin algo original. 

Mi tata ta esun cu a siña mi. 

Pero trabouw ta kita mucho tempo for di mi, 
cu nñ mes no ta cushina tur ora. Tanlbe bai lamar, 
y lesa buki pa instrui mi mes den asunto di negoshi. 
“Loque mi ta gusta hopi tambe ta lesa com un artis- 
ta ta maneha nan cuenta, y tambe mi ta gusta sku- 
cha musica. Padu ta mi compositor, sublime ta e 
cancion nan cu e ta composita pa mi. 

“Sharon bo no ta mira e peligro pa actua mucho bes 
na television, cu publico lo mira bo di mas?” Na 
cual Sharon ta contesta nos: “Wel bon bisa - mi sa t 
haña hopi oferta tras otro pa actua na television, pe- 
ro e compañamento mester ta bon pa motibo como 
un artista profesional e publico ta spera hopi di bo. 
Pero ariba esey mi a pensa, y mi a dicidi di tuma tres 
hina di descanso. Mi ta sperando piesas nobo for di 
Merca, y lo mi bai prepara mi mes pa asina mi por 
brinda e publico loque nan ta spera di un artista. 

ORA DI AWACERO SU BRAZA TA MOLESTE , 
TA MANERA E TA SINTISU DEDE NAN TA MO- 
VE AUNQUE CU E NO TIN SU MAN MAS. E 
FECHA 29 NOVEMBER 1967 TAWATA PENA- 
BLE.” 


Domino tawata bati ariba mesa, compaña pa 
harimento nan di alegria. Na e cielo e luna tey caba 
pa brilla su lus ariba nos mundo. E cielo ta dorna cu 
e strea nan, cu nunca un kier laga e cielo blauw den 
scuridad. “Bon mi tin cu laga boso... majan mi tin 
cu hunga tennis na colony;Emiliano Jansen ta bisan- 
do su compañero nan. Contento el a drenta su auto 
i a sali rumbo pa bai cumpra un cuminda promer cu 
e bai cas sosega. Den caya un amigo a pare pa nan 
papia un rato. Un invitacion pa dal un drinks a si- 
gui. Mientras cu e ta tumando su drinks, un otro 
amigo a jega serca. “Bo por hiba mi cas un rato?” E 
amigo a puntre.Emiliano a ofrece tres florin pa e pa- 
ga un auto di huur. Pero e amigo ta haña cu Emiliano 
ta gasta su placa por nada, i ta mihorEmilianomes 
hibe. “Bon lo mi hiba bo;Emiliano aconteste. Na 
su otro amigo el a pidi cu si e por waak pa su trago 
pe. “Lo mi bolbe pronto; el a bisa su amigo. 
Contento manera henter dia e cu su amigo den auto 
ta conversando. Un desordo duro compaña pa glas 
nan cu ta cayendo ariba caminda, a bin pone final di 
nan conbersamento. 

Un dumptruck a subi e auto di Emiliano. . Tawata 
mas o menos diesun or di anochi. 

“Ta kiko a pasa mi?” E ta puntrando su mes 
biniendo bek na su conocemento. Drumi e ta tiran- 
do un bista rond... su bista a bin topa cu di su fami- 
lia nan. Pa despues Emilianopuntra na su familia; 
“Pakiko boso tin mi man mara tras di mi lomba? 
“. . .” Pakiko?” . . . Un silencio tawata reina, nin- 
gun un kier conteste, ta di comprende. 

Tawata un mainta ora cu e cabezante di e enfermera 
a laga mi sa cu mi a perde mi brasa robes. 

“Ta manera tur e soño nan di mi bida a bula bai i 
laga mi so, i adios speranza pa un dia mihor.Emiliar 
no henter mainta a jora, semper cu dos braza. . . i 
awor diripiente cu uno. Merdia soño a bin podera di 
dje, i asina a hibe pa un momento leeuw for di tur 
dolor. Lamtando for di soño, el a dicidi pa mihor e 
acepta e bida manera e ta awor. . . pensando ariba 
loque a pase e no por jega leeuw toch. Su pensa- 
mento a hibe na su enamorada: 

“Lo e acepta mi asina. . . i stima mi cu un banda di 
braza?” E ta pensando tristo den su mes. 

Pero su enamorada ningun momento a lage na duda. 


i manera cu tur atardi e solo ta bahando cumpliendo 
cu e deber natural, su enamorada ta presente na ora 
di bishita serca Emiliano 

Emiliano su braza no tawata pafor di auto ora 
di e acidente, pero e flatbom di e otro auto a pasa 
door di e windshield i a ranca su braza, kibrando 
tambe e windshield di patras. 

Dos pa tres biaha el a soña cu e ta hungando base- 
ball. ‘Tawata hopi duro pa mi. .. ora mi a despier- 
ta. . . mi no ta hungando baseball... mi ta drumien- 
do ainda ariba mi cama.”Emiliano ta contando. . . 
mientras el a tene manera un pausa, i a baha su cabes 
abouw; pa despues sigui: “Ta e soño a hiba mi den 
pasado. . . cual pa mi no ta existi mas. Emiliano Jan- 
sen naci 6 January 1941 tawata un deportista grandi 
i popular ariba nos isla Aruba, i tambe pafor di Aru- 
ba. Na aña 1962 A.S.U. a nombre como sportman 
di aña. 

Saliendo for di hospital varios momento e kier 
pasa su man ariba su braza robez, pero tristeza ta do- 
mine realizando cu e braza ey no ta existi mas. 
Ariba un pregunta, si e braza cu el a perde sa dune 
sierto dolor? Emiliano ta contesta: “si, pero esey 
dokter a laga mi sabi cu semper mi ta bai tin moles- 
ter di esey.” “Tambe ora di awasero, sea mi ta den 
cas o mi ta pafor mi ta cuminza ta haña dolor, mi ta 
cuminza sinti manera mi man tey ainda. . . i mi ta 
sinti manera mi dede nan ta move... Dokter a duna 
mi di comprende, cu ta mi pensamento. 

Un duele duro a ocupa tur su curpa e dia di e aciden- 
te,Emiliano ta contando nos: “Ainda mi ta corda 
nos a caba di coi e campeonato di baseball.” E due- 
le ta asina hopi. . . cu el a podera di mi. .. mi mes- 
ter, si, mi mester a stop di bai mira wega di baseball. 
“Ta te e añaaki . . kere mi, mi a cumipza bai mira 
wega trobe. 

Emiliano a cuminza cu su di 14 aña como pit- 
cher, i a hunga pa diferente club. Cu den su tempo 
e ta un di e gran pitcher nan, sin duda nos mester 
acepta cu si. Varios biaha el a representa nos Aru- 
ba hungando afor, Corsouw, Santo Domingo, Vene-- 
zuela, Colombia i Puerto Rico i un cantidad di pais 
mas. 

Na un pregunta, cu si A.B.B.A nunca a jega di 
acerce pa judanza,Emiliano ta contesta: “Si, nan a 
organisa algun wega, na cual entrada a bin pa mi be- 
neficio. . . cual cu e cens ey mi a bai Colombia pa 
dokter.” Tambe un wega di ping pong a wordo or- 
ganiza pa Beto Croes, kende a trece un team di Cor- 
souw, pero awasero a bini na stroba e succes. 

“Pero loque ta A.S.U. nunca no a acerca mi pa ju- 
danza;Emiliano ta conta. “Mi ta haña esaki un poco 
straña. .. pasobra nan mester corda, cu un tempo mi 
a wordo nombra como e sportman di aña. 

‘Emilianoken pa bo ta e mihor pitcher actual- 
mente?” Tawata Boulevard su pregunta. Emiliano 
sin pensa mucho ta contesta: “Ami personal ta haña 
cu Ro Briezen di Marlboro e mihor, pero mi ta mira 
hopi den e pitcher di Sibonné, Rock Angela... pero 
un cos si, e no mester le^a rabia podera di dje. Asina 
cu e rabia e ta perde control i dominacion. E ta jo- 
ven ainda, den futuro kere mi, hopi bateador lo 
tin dolor di cabez cu ne. 

Tambe den ping pongEmilianoJansen a sabi di 
demonstra di ta un gran deportista, 5 aña sigui el a 
jega di coi e campeon. E mihor hungador di ping 
pong pe ta Mario Croes jr. Emiliano permiti mi pa 
haci bo e pregunta aqui!” pa nos lesadoman di bou- 
levard; Cual ta e hungador di mas duro cu bo ajega 
di contra cu ne?”EmiliaBO ta contesta: “Pa bisa bon 
berdad tawata Cholang Jacobs aki na Aruba pero 
afor tawata Hildo Bakhuis di Çorsow Emiliano Jan- 
sen ta den su nier un deportista, awor e ta hungando 
pa Radio Dienst. Despues di su acidente el a hunga 
den e ultimo competitie contra Reening Van Dam, 
i a demonstra trobe cu e no ta un persona pa lubida 
asina liher. Cu un banda di braza el a logra e triun- 
fo. Despues contra Brown den semifinale el a ga- 
na cu 2 - 1, despues si e no a hunga mas den compe- 
titie. Hopi activoEmilianotambe tawata den tennis, 
pa aña’s nan largo. 

Na e pregunta cu si e no ta pensa pa pone un 
braza artificial? Emiliano: ta contesta: “No, mi no 
ta pensa na haci esey, como cu un dokter di Ale- 
mania na Colombia a laga mi sa, cu e ta mucho ari- 
ba.” I ademas el lo bai stroba mi den bistimento di 
faha etc etc. “Theolindo ... mi tin nuebe aña cum- 
pli asina, mi a costumbra caba i mi ta sinti mescos 
cu mi tin mi dos braza nan. Mi a realiza, cu mi ami- 
go nan, i e comunidad a acepta mi asina. 


Dos aña pasa Meliano trobe por a sintie con- 
tento, ora cu A.B.B.A. a invite pa lanza e promer 
bala . . . atrobe e por a sintie como un pitcher. . . 
trobe aplauso nan a cai. . . e grito nan di e publi- 
co tawata aserca su orea, Jansen . . . Jansen. . Emi- 
liano, e ta skuchando e grito pa apoya. Ki un dia 
mas feliz e tawata ta paEmilianoJansen, pero esey 
atrobe ja ta pasado. 

E idea pa poneEmilianoun momento den tereno, a 
resulta un dia grandi paEmiliano Den su curazon 
e fecha ey a ser graba como bistorico, e idea ey a 
bini di su amigo Edgar Colina. Segun Emiliano tan- 
to Buchi i Josito Muyale ta persona nan, cu no ta 
lubida un deportista liher. 

Na e momento di e acidente hopi hendé ta bi- 
sa cu mi ta biniendo duro, ta net na un birada. 

E amigo cu mi tawata hibando su cas, te awe e no a 
wordo yama pa testigua, pakiko no, mi ta puntrando 
mi mes?” Emiliano ta sigui: “I tambe ta straña mes 
cu tur papel nan interesante di seguro a wordo perdi 
pa e compania mes. E papel nan cu a perde ta di se- 
guro all risk, na cual bo tin derecho ariba placa pa 
invalido (invalidegeld). Bo’n ta haña cu ta straña? 
Emilianota puntrando. “Pero lo mi lanta un caso 
bek.” Emiliano ta splicando. 

Un biaha mi a bai justicia, nan a bisa mi warda, e 
sangerdi mi a wordo manda Hulanda pa controla si 
mi tawata burachi. Emiliano ta sigui: “Un tin dok- 
ter aqui nan anto?” Si e dokter nan ta tin prueba cu 
mi tawata burachi, pakiko nan no a kita mi rijbewijs. 
Pero nan a solamente a halé aden “Despues cu mi a 
bira bon, mi a haci un test i a ricibi mi rijbewijs bek. 
Emilianota sigui ta conta: “E persona cual tawata cu ; 
e otro auto dia di acidente mi no ta odié. “Pero un j 
pregunta so mi tin,” Emiliano ta sigui; “Pakiko su ; 
seguro nunca a lanta un caso, si nan ta sigur cu mi , 
tawata burachi? * 

EmilianoJansen, aunque di tin un banda di braza e ta j 
feliz. I mas feliz ainda e ta ora e cu su namorada, cu | 
semper a sabi di apoyele den su bida, muy pronto cu | 
D.K. lo subi e trapi nan di altaar pasina wordo ben- j 
diciona como esposo i esposa. 

NOTA: 

No ta algo sublime si A.S.U. lo por zorg pa e i 
gran deportista aki no wordo lubida. Sigur cu lo ta ^ 
algo grandioso por ehempel si e por ricibi un tarheta 
special, pa asina e por haña entrada nan gratis na 
tur evenemento di sport. 








DU DI ENFERMO 
TABATA UN EXITO COMTLETO 


Ki un dia. . . ki un fecha tan preciosa e tawa- 
ta ta, ora cu e calender ta laga nos sa cu e fecha ta 
23 October 1976. Ta manera nan ta manda di 
biento, di tur skina bo ta haña e coperadornan di e 
comision di liga di Maria di Santa Cruz ta bahando 
cu weya nan di sopi, macuto nan di fruta, i mucho 
mas pa menciona. Tawata dia di enfermo. Con- 
tento nan ta uni hunto, pa por celebra e dia ey. 
Cu nan sombre ariba nan cabes, i e damanan cu nan 
velo bisti. . . Ta manera e tempo a bolbe bek. Cu 
placer nan ta haci nan conversacion manera e 
bieuw nan so por. 

“Un minuut di silencio. . . atencion. . . por fabor, 
un minuut di silencio pa un di nos gran luchador 
Foyan Geerman. . . Pero e bieuw nan no ta tende, 
nan ta mucho den emocion. Atencion . . . por fa- 
bor. . . un minuut di silencio; Sra. Casilda Croes 
e president di e comision kende ta haciendo e pe- 
ticion na e presente nan. No a dura mucho cu e 
caha di orgel E1 Conquistador a brinda su promer 
nota nan musical, mientras cu e wiri ta percura pa e 
sabor di wals ta presente. 

No a dura mucho cu algun di e enfermo nan i algun 
di e bieuwnan a ocupa e pista pa baila ariba e ritmo 
di caha. I ta mescos cu nunca nan no ta malo ... 
ta mescos cu nunca nan no a bira bieuw. . . i ma- 
nera ta nunca nan no a stop di baila. Ki un emo- 
cion pa mira nan, cu cara nan contento... cu son- 
risa nan cu nan so por brinda. I kere mi, ni cu bo 
coopera e miles of e miljoen di flornan di nos mun- 
do cu nan, nos enfermo of nos bieuw nan, e dia ey 
a luci ariba e ñor nan. 

Un pausa a sigui. . . i aplauso ta cai. . . Denunstul 
tin un di nos enfermo nan sinta, i ta bisa mi lo si- 
guiente: ” Ta duel mi cu mi pia ta den verband, mi 
gusta baila... pero awe mi no por. 

Na cual mi a puntre; pero ta un dia molestiable no? 
Na cual e la contesta: “No, mi ta contento di por 
a presenta awe. . . e dia aque ta pone bo lubida cu 
bo ta malo, i tambe lubida cu bo ta bieuw. Awe 
nos ta manera nos ta biba den nos tempo, e ta spli- 
cando contento. 

Mas atras ta sinta un homber cu un kruk, ariba su 
cabes e tin bisti su sombre cual ta tapa un poco di 
su cabei blanco nan, e cabei nan cu sigur cu nos co- 
mo mas joven mester tin respet pe. 



Legion di Maria Santa Cruz, un organizacion cu no 
tin palabra pa splica su trabouw nan haci. 



Sopi ta wordo parti, i nos tambe por a purba e so- 
pi, mientras cu e caha di orgel ta resonando nan 
musica trobe. Un poco mas den sala, nos ta mira 
con e miembro nan di comision ta trata naundaun 
di e bieuw nan pa come. “Awe si bo ta haña ba- 
stante cos pa scirbi den bo revista, lo bo por jene di 
Boulevard ta Malmok.” Un di e miembro nan ta 
bisa mi cu un hari, na su cara bo por lesa cu e ta 
contento cu e succes di e dia ey. Ta un dia manera 
un tin lucha, ni tampoco dolor. 

Aña pasa mi a bini cu uno, e biaha aque mi a bini 
mi so. . . cu Dios descanso su alma den pas, uno ta 
bisando. Atencion ta wordo pidi, pa uno cu ta 
bai duna un show cu su sonfania di man. 

I loque cu e ta toca, bo no por figura bo! Dande, si 
dande. . . figura bo den luna di october e dande ta 
wordo toca. . . Di patras tin algun ta bini pa baila 
e dande. Ta algo di nan cultura, i nan sa com pa 
acepte. Cu su shimis blauw-bloki oranje tini uno ta 
bailando, mi ta calcula den su ochenta aña, pero e 
ta bai cu e ritmo manera nunca e no a stop di baila. 
Den sala tin algun cu ta compaña e ritmo batiendo 
cu nan man. Despues di por a frresenta e grupo di 
comedia di sabaneta, cual a brinda un comedia ma- 
sha gracioso mes, sigui pa e grupo di gaita “Los 
Paranderos” nos mester a despedi. Atras a keda 
den club San Martinius e enfermo nan contento i 
tambe nos bieuw nan cu un alegria enorme. Nos 
por a realiza e trabouw enorme di e comision di Le- 
gion di Maria, un trabouw cu no tin letras pa scir- 
bié,. . . un trabouw cual solamente no ta keda nada 
otro, pa manda un palabra di felicitacion na Legion 
di Maria di Santa Cruz. 

Pabien. .. i mas pabien cu boso trabouw tan exito. 
,. Pabien. 

E MUCHA HOMBER 
AQUI TIN UN ULCERA 
NA SU STOMACUAL TA 

SANGRANDO 

Cu orgullo e ta puntra: Bo kier mira mi Zipper? 

"Bo kier mira mi zipper, Stefen Lundmark 
di tres aña ta puntrándo, i cu orgullo e ta hisa su 
trui na halto. 

Su barica ta dorna cu un marca di herida di 20 cm. 
Un paar disimanatras e dokter nan tawata lucha pa 
su bida. Stefan ta tin ulcera cual ta sangra na su 
stoma, algu cu na periodo di un mucha di su edad 
masha poco esey sa pasa. 

Tur esaki nan a cuminza na e momento cu un do- 
lor terible a ocupa na su stoma. 

Na promer momento e no tawata parce algo serio, 
ta ken nunca no sa tin problema cu digestion? 
Pero e dolor a bira ora pa ora mas fuerte. 

E mayornan di Stefan, kende nan ta bibando 
na Jokkmokk, na Suecia, un tarda pa jama un dok- 
ter. E dokter a bini pero e no por a encontra nada 
particular. Despues cu e dokter a bai, Stefan a 
cuminza ta scupi sanger. 

"Nos mester a laga dokter mira e dekel nan 
cu sanger, pa asina duna prueba cu e ta algo serio 
esaque ta, segun Sra. Lundmark. Esaque a juda. 
Stefan inmediato a wordo transporta pa hospital. 
Ey nan potret nan cu a wordo saca a munstra cu 
e tin ulcera. Un transfucion di sanger i un opera- 
cion inmediato a scapa su bida. 






La Venezolana, Tienda Mirep, awor den 
su nobo y modemo edifido airecondi- 
cionado a caba di ricibi un extenso .y 
^ bunita surtido di articulos pa Pascu y 
Anja Nobo y tur na prijs masba econo- 
mico. 

Pa mebor caUdad, mihor prijs y mebor 




servido, bishita La Venezolana, Tienda 


^ Mirep, e arbitrio di elegancia masculino. 

E PALO 01 WATAPANA, 
I E AMOft SAGRAOO 


Un rothance cortico: Autor: Theolindo Lopez 


No mucho leeuw for di otro ta biba, Anselo 
y Rosalia. 

Anselo tin 20 aña, i Rosalia tin 17 aña di edad. 
Un verdadero tristeza ta reinando, ora cu Anselo 
ta tene man di tanto cu el a stima, i tanto el a adora, 
Rosalia. 

E palo di watapana caminda nan dos ta para bouw 
di dje, ta testigo di e momento tan penable aki. 
E mes un palo di watapana caminda nan dos a de- 
clara nan amor na otro via un beso largo. I bouw 
di e sombra fresco di e watapana, e mes un dos nan 
aki ta despidiendo di otro. Cu un fuerte ranca Anse- 
lo ta hala Rosalia serca dje, i ta pone su lipnan ariba 
di Rosalia. 

Tawata un beso mas doloroso cu e ta amoroso, for 
di e cadushi un chuchubi ta fluit su cancion, pero e 
canto ey no ta aserca e dos nan cu ta despidiendo di 
otro# 

Cu un duele Anselo a laga su Rosalia los for di su 
braza, tawata pa Anselo su ultimo beso na Rosalia. 
Lagrima ta rondona e wowo nan di Rosalia. Mien- 
tras su pensamento ta hibe, un poco tempo atras. 

Su stimacion pa Anselo ta grandi, pero e pro- 
blema ta sinti un poco hundo. Su mayornan ta con- 
tra e stimacion cu e tin pa esun cu su curazon a esco- 
he pa bai ser e caminda di su vida. 

Nan a laga sa, cu si e no pone un final cu Anselo, su 
mayoman hunto cu Rosalia lo bai emigra pa un otro 
pais. Pero Rosalia su amor pa Anselo ta manera un 
fruta natural di nos mundo. Como cu e ta menor di 
edad, i e sa cu e mester bai si su mayornan bai emi- 
gra e la dicidi di cumpli cu e deseo di su mayor nan. 
Pasobra si e bai ken sa cu e lo por mira su enamora- 
do mas, i esey e no kier. Pero pa no conta Anselo 
e verdad, e la dicidi di tene e secreto ey den fondo 
di su curazon. Kiko lo bira si e jega na un pais stra- 
ña jen di otro alma, cual án duda ninguno no por 
ocupa su curazon. 

“Rosalia, lo mi no por obliga bo di keda cu mi 
si bo curazon no tin e comprendimento pa mi; ta- 
wata e palabra nan di Anselo.” E palo di watapana 
aki sa nos historia Anselo ta sigi: “Lo ta tristo ora 
cu mi lo ta aki bouw, p’asina scucha e biento nan su- 

i A 


pla nan melodia door di e taki of e foyo nan di e wa- 
tapana. Lo reina sigur un silenciooraami so lo ta pa- 
ra den e sombra pa proteha mi mes contra e solo, 
sin bo presencia. 

Tristo i silencioso nan tur dos ta para; un foyo ta ca- 
yendo, pero esey e ta hacie asina suave cu e no a ki- 
bra e silencio cu tawata reina. 

Cu voz abouw Rosalia ta dirigi su mes na Anselo, i 
cu lip nan temblando e ta bisa: “Anselo . . . un dia 
talvez lo bo bini na compronde mi . . . mi ta spera 
pra cu ta di e leeuw ey... cu bo lo tin compasion pa 
mi. .. pordona mi Anselo. 

Promer cu el a bini na realiza e palabra nan di Rosa- 
lia, Rosalia a camna bai, sin siquiera por a dune un 
beso mas. Paso pa paso Rosalia ta bai den direccion 
pa su cas, cual no ta keda leeuw for di Anselo su cas. 

Un cabrito ta pasa su dilanti, pero ni ripara e no a ri- 
para esey, su p^na i su pensamento tin ne tur domi- 
na. 

Jegando su cas Rosalia a drenta paden, su mama a 
salude cu un sonrisa, pero su pensamento trobe a 
kite cu e no a ripara esey. Despues di a pasa den sa- 
la e la jega na porta di su camber, i a drenta paden. 

Sin pensa mas Rosalia a cai ariba cama bopw di jo- 
ramento; “Ni e palabra ayo, e no por a hable como 
despedida... . 

Dia nan no ta para keto, halto na cielo e solo 
ta manda su claridad cu nos planeta mester. Dilanti 
di e palo di watapano Anselo ta para cu un hacha 
den su man, e no por mira e palo di watapana mas. 

E palo di watapana cu tin tanto dushi recuerdo, pero 
tristo pa recorda nan. Anselo den su mes ta papian- 
do: “Palo di watapana cu bo foyo nan i sombra fres- 
co, bo ta e palo cu tin cu muri. Berdad bo ta e wa- 
tapana mas bunita cu por tin. Bo tawata e testigo di 
mi stimacion i amor.” Mi ta bo dilanti trobe, mane- 
ra dia cu no tin fecha. Anselo ta sigi ta papia den su 
mes, pa despues sigi: “Bouw di bo sombra mi cura- 
zon a contra e amor verdadero. 

Pa mi bo tawata manera un amigo. . . of maneraun 
rumEm, ta manera bo historia tambe ta den mi men- 
te. Mi ta bo dilanti para; Anselo ta sigi: Cu mi cu- 
razon i alma trobe. . . Pero mi curazon no ta di e 
moli ey mas, e ta un curazon bruto. Palo di watapa- 

CU MENTIRA FALSO CU E TA 
UN DOKTER, E TA ALCANZA E MUCHA 
MUHER NAN PA ASINA SAMINA NAN 


Hopi hende a haña algo pa hari, of pa span- 
ta. Na Alemania na e ciudad Kiel un persona cu ta 
jama su mes un dokter ta cuasa di esey. Pero esnan 
cu no ta hari, ta e buniteza di e mucha muher nan 
joven, cual inocentemente a'laga Gustav Thedensdi 
47 aña di edad tata di cuatro yiu homber,samina nan 
Thedens ta soña dia i nochi cu curpa di muher nan 
bon forma, pero e no ta keda den e soño nan, pero 
e a realiza nan tambe. Mucha muher nan di bon fa- 
milia, a cai den trampa, i asina a desnuda nan mes pa 
e dokter falso. 

Mainta tempran Gustav Thedens ta cumpra 
courant, i ta busca den e anuncio nan ken ta brin- 
da nan servicio via courant. Su vista a cai ariba 
uno, cu ta lo siguiente: “Mi ta busca pa mi yiu mu- 
her di 16 aña, studiante, un trabouw como ajudan- 
te di dokter.” 

Un momento despues e ta na telefoon pa ofrece su 
mes na e familia, ta presenta su mes como dokter 
di Hamburg, i cu e lo por tuma su yiu como traha- 
dor. 

Ninguno tawata tin sospecho malo di e per- 
sona ey. Gustav Theden a wordo invita pa e fami- 
lia. “Boso como major mester comprende cu mi por 
usa solamente mucha muher nan cu ta goza di un 
perfecto salud. Mi mester samina e mucha promer.” 
Claro, e major nan tin comprendimento pa esey. E 
dokter ta somenta den kamber cu e mucha, mien- 
tras cu e majornan ta keda den sala sperando. 
(Cu un cantidad di major nan esaki a pasa) 

Ja ta bon, hopi ta pensa, asina mi yiu por ha- 
ña un saminacion completo. Pero e trabouw cu ta 
parce ta bon, no ta manera hopi ta pensa. 

Loque ta pasa den kamber of sala etc etc.... ta worde 
conta na polis di Kiel, door di Agnes di 19 aña: 
“E ta juda mi na un manera masha galante mes. Su 
wowo nan ta munstra contento mes. Cu su stetho- 
scoop e ta samina mi, di ariba te abouw. Ainda mi 
mama a puntre cu e por duna mi un saminacion 
completo, pasobra mi cara ultimo ta mucho bleek, 
segun mi mama. Cu su mannan e ta masashi mi, na 
mi pecho etc etc. E duracion ta sigur un tres mi- 
nuto. Despues e ta bisa: Kanker bo no tin. Despues 
pa e sigi caricia mi pia nan. 

“Bo ta perfecto di salud”, el a bisa. 
Bon mi ta kere cu lo mi tuma bo, bo tin un bunita 
curpa pa e trabouw. 

Mi tawata por a bisti mi paña trobe, i jaman- 
do ajo el a bisa mi mama: Bo yiu ta perfectamente 
bon di salud. Pero dune toch hopi vitamina i lage 
come hopi fruta. Su cara lo keda normal, i e no lo 
mustra bleek mas. Despues di un paar di dia mi ta 
bel i laga sa ki dia Agnes por cuminza traha. 



Pero Agnes y su mayor nan un tende mas di e 
dokter cu ta bin di Hamburg, pero si e polis nan di 
Kiel, caminda un cantidad di keho a drenta. 

Despues cu e dokter falso a logra cumpli su 
deseo cu dies mucha muher, e polis nan a dicidi di 
pone cai den un complot. 

Nan mes a pone un anuncio den courant, i trobe e 
homber a bin di bishita. Trobe e la somenta cu e 
mucha muher den un apartamento. 

Un pasa un minuut cu e mucha di 17 aña a grita pa 
ayudo. Esey tawata e señal cu tawata palabrá. 
Dos polis a core drenta camber, i a sorprende e hom- 
ber cu a keda sorpresa di a mira e polis nan. E viaha 
aki e dokter falso no kier a caricia so, pero tambe e 
kier a test, cu si e mucha por sa algo tocante di sex 
tambe. Segun e dokter falso, e mester por, si un pa- 
ciente por aserce pa esey. 

Gustav Thedens ya ta' tin e mucha tira ariba 
cama. E ta cla pa cuminza pa comete e abuso. E 
prueba nan contra di su persona ta demonstra. Con 
e la purba pa defende su mes? 

“Bo sa, e ta bisando e polis nan, ta un placer 
pa por mira mucha muher nan desnuda. Ta duel mi 
cu ta cuatro mucha homber so mi tin como yiu, 
semper mi deseo ta, pa mi tambe tin un yiu muher. 
I mi no tin ningun famia cu tin, of otro cu kier acep- 
ta mi 

^OfiO CU TA ENOANA fiU MEfi 
CU fiU MEfi PERfiONA 

(Storia.Humoristico) 


“Ta com mi por bini atras cu mi señora ainda 
ta fiel na mi?” Señor Martino ta puntrando. “Nos 
ta mas cu dos aña casa caba, i ken sa cu no a bira 
tempo cu e tin su bista ariba un otro.” 

“Esey ta masha simpel,” su amigo Werdo ta bise, 
cual ta un bon comediante. “Haci manera bo ta bai 
di viaha pa Colombia por ehempel, ja asina bo por 
tira un bon bista ariba bo cas, i bo por mira cu ta 
pasa algo. 

“No. . .no, esey mi no ta risca, esey por trece des- 
confiansa. 

“Tende mi tin un idea,” su amigo Werdo ta bise: 
“Bo ta haci mescos cu bo ta bai viaha, i bo ta disfra- 
sa bo mes bon, cu bo mes ta bai rol bo señora, sin e 
haña sa cu ta bo mes. 

Asina bo ta bini atras ki sorto di señora bo tin, i bo 
no ta core e risico cu lo bo encontre den un brasa di 
un otro amante.” 

“Pero bo ta sigur cu e no ta bai haña sa cu ta ami?” 
Martino ta puntrando su amigo Werdo, na cual Wer- 
do ta conteste: “No, claro cu no. E unico problema 
ta bo stem, pero mi tin un aparato cu bo ta hinca 
den bo boca i esey lo cambia bo stem completo.” 
Bon lo mi haci esey anto Martino a bise. Sr. Martino 
a conta su señora cu e tin cu bai pa un luna afor. Un 
siman despues Sr. Werdo den compania di Martino 
cual ta disfrasa na un militar a jega na cas di señora 
di Martino, i Werdo a presente na ne: “Señora esaki 
ta Major Carlo, i awor cu bo esposo ta for di bo, mi 
9 pensa cu lo ta agradable pa hunto cu Major Carlo 
bo por mata e ora nan pasando cu Carlo. 

E Cario mihor bisa a cuminsa na haci comedia, bi- 
sando Señora Martino cu e ta e muher di mas bunita 


“UN SPANTOSO DECLARACION TOCANTE 
TRAICIONAMENTO DEN BIDA MATRIMONIAL 
Un muher ariba cuater, ta tuma un amante. 

Señor nan un poco cuidao. 

Tin chens cu cuater ariba uno, cu muher nan ta 
tuma na skondi un amante afor. 

Esey ta bini, simplemente pasobra den asunto nan 
sexsual bo no a brinde loque e tin e necesidad. 
Esey ta e declaracion spantoso loque un revista di 
fama a publica. 

For di un referendum haci ariba 11.000 hende mu- 
her, a resulta lo siguiente: 

— Cu 98 porciento di e hende muher nan ta 
hambra sexsualmente. 

— Cu un millon pareha casa, lo apoya un divor- 
cio. 

— Cu un quater, di e matrimonio nan ta infeliz. 

— Cu un muher ariba dies, lo*kier casa cu un 
otro homber. 

— Cu señora nan trahando ta haci e bida matri- 
monial mas facil. 

— Cu señora nan cu no por trece un baby na 
mundo, ta e feliz nan. 


cu el a jega di mira den su bida. I e siguiente dia el a 
bolbe bai su mes un cas, pero e biaha aqui bisti cu 
un bigote falso, i a representa su mes como un can- 
tante. Na cual hasta canta el a canta un cancion ma- 
sha amoroso pa señora Martino. (cual, no lubida cu 
ta su mes señora) Cancion tras di otro e ta canta. 
Durante e dos siman nan e ta bishita su señora, un 
ves mas disfrasa na militar, i otro ves disfrasa na can- 
tante, semper cu palabra nan amoroso pa l£®e sa 
cuanto e ta adore. Pero ni com cu el a purba of tra- 
ta, su señora no a cai den e wega di amor. Te mas 
leeuw cu el a jega, ta pa tene su man. 

Ariba un merdia, se señora ta luci asina bunita, cu 
señor Martino no por a wanta su comedia mas. 
EI a kita su disfras, i el a conta su señora tur cos, pa 
despues rancé na su man di biaha i hibe pa cama. 
Seis luna despues señora Martino na un baila a con- 
tra cu un studiante jong cu un bigote i cabei gekrul 
chiquitoSeftora Martinoa guste masha, i ariba un dia 
mientras cu su esposo ta na kantoor el a hiba e stu- 
diante cas cu ne. I esaki a dura un paar di luna, ora 
cu e ta cu e studiante den camber, i diripiente a 
wordo bati duro ariba porta di su camber. Pero pro- 
mer e studiante kier bisti nan paña, e porta a wor- 
do kibra. . . i su esposo Martino a drenta camber. 
“AHA, aha, hmmm, porfin mi a atrapa boso, mira 
cuanto mi ta confiabo. . pa awor bo ta traiciona mi. 
Pero e señora sabi atrobe manera un colebra den 
momento nan di peligro, a keda mira asombra i 
manera un inocente pa despues bisa: “Ma mi amor 
bo sa. . . mi a kere cu ta bo, tawata disfrasa atrobe. 

FIN 


E contestacion nan di hende muher nan, a 
wordo studia pa sociologico Robert Chester. 
E unico solucion pa no sinti bo infeliz, ta pa bo no 
mira divorcio mas como un catestrofe, segun su 
opinion. 

Hende homber nan pa cas, ta masha bon pa trece e 
pan di cada dia, pero den asunto di cariño, trato 
suave y amor nan ta laga hopi di desea. 

E hende muher nan di awendia ta mas delanta, na 
cual e hende homber nan a keda atras. 

E señora moderna nan ta exigi hopi mas di matri- 
monio cu antes. 

Un punto ta sigur; pareha nan casa den bida matri- 
monial malo, den ningun sentido ta consehable pa 
haña yui. 

Un señora cu ningun momento ta sintié infeliz 
ta señora Janet Chester. 

"Robert y ami ta feliz cu nos matrimonio." Ta de- 
claracion di e señora di e sociologico. I esey ta bini 
pasobra semper nos ta papia, i resolve nos proble- 
ma nan hunto. Si tur casa nan sigui e ehempel di 
nos, anto menos matrimonio lo fracasa. 




















a ricibi pa un cancion ariba mercado intemacional? 
Tawata nos pregunta. Na cual Tony a haci e sigien- 
te declaracion i no mucho contento: “Pa mi laga 
bo sa, e grabacion a wordo tuma via un bandrecor- 
der chiquito. I si mi papia tocante di e pagamento. 
Tony ta sigui cu un stem no mucho contento. Mi 
lo tin cu bisa of puntra, ta ken ta tin e tribilidad ey, 
si e tribilidad pa graba e cancion cual ta toca pa mi, 
sin mi permiso? 

Nan tampoco lo no keda contento si mi coi algo di 
nan i bai cu ne. Tocante di pe^o ta tristo pero ta 
berdad, mi no a ricibi ningun cens chiquito pe. 
Boulevard: “ Pero bo ta sabi di adilanti cu e lo bai 
graba ariba disco? 

Tony: ‘Tende mi a puntra nan adelanta , cu si 

ta pa algo comercial e ta, na cual nan a 
contesta rfli, cu no, ta solamente pa haci 
propaganda pa AntillalMi no tawata sabi 
cu ta pa un disco cu lo bai ariba mer 

cado pa bende e ta. 

Tony lo ta contento cu si e persona cu a co- 
mete esey cu ne, por pasa pa asina e por haña e de- 
recho cu e merece. 

Hopi nos a keda conversa e anochi ey, su se- 
ñora hunto cu su jiu nan ta contento cu nan tata 
no ta tur anochi afor mas. Tony ta toca si, pero no 
cu un contract mas, e ta liber ki ora cu e kier. E 
trio cu e ta actua cu ne ta jama trio Los Conquista- 
dores i ta ken no conoce e trio ey? 


^ LA PRINCESA 

O 

(y La Princesa e muebleria cu servicio halto, pero 
^ cu prijs nan sumamente abouw, ta anuncia: 

J Cu pa fiesta di pascu i aña nobo e ta prepara pa 
W brinda bo, tur loque un cas mester. 

Rebaho di 10 % ariba 
MUEBLES - TAPIJT - CORTINA 

Ta na unda mas bo por contra cu prijs nan di 
antes? 

Solamente na LA PRINCESA 
Haci nos un bishita i convence bo mes. 
Loque bo no mira, puntra pe. 


LA FltlNCESA 


^SanNicolas, Tel.5541 —5368 

E SUPERMARKET, 
CAMINDA BO 

Un caminda den un cahero placa nan ta cai, 
rinkiting' ringkiting, e cartero di Tony te ainda no a 
ricibi ningun cens te awe, pa su cancion graba. Tristo 
pero ta berdad. 



BO COURANT DI SEMPER 
PA MIHOR 

INFORMACION, NOTICIA, I DEPORTE 
JAMA 4333 Y ABONA BO MES 
NO LUBIDA BO COURANT TA 

Amteoe di Aruba 


Para calidad y precios 
economicos: 
ALMACEN ELUNID 
Tanki Flip 36 Tel. 4978 
Aruba, A.H. 

Ofrecemos articulos para Damas 
y Niños: 

Faldas, Blusas, Conjuntos, Panta- 
lones, Jeans, Carteras, Ropa In- 
terior, Sapatos, Sandalias, Cos- 
meticos, Fantasia y mucho mas 
para mencionar. 

VISITENOS HOY MISMO 

Nuestros articulos son de 
primera calidad y de precio 
sin competencia. 

TONY THUSEN TIN UN TUMBA 
CUSU ARPA ARIBA MERCAOO INTERNACIONAL, 
PERO CONTENTO E NO TA.KIKO TA E MOTIBO??? 


Nos mundo ta jen di zonido, di auto, avion, y 
un cantidad di zonido mas. Pero un di e zonido nan 
mas bunita y romantica ta sin duda un di e zonido 
nan cu ta sali for di un instrumento musical. Nos 
mundo casi no por sin musica mas. Musica por pone 
nos den un recuerdo, y tambe e por calma nos ora 
cu nos ta den tristeza. 

Esnan cu ta traha e melodia, ta e compositor nan, 
nan ta hende cu talento natural di nos mundo. 
Nan ta esnan cu ta bende musica, y danki na algun 
ley nan tambe por come di nan mes fruta. Sea via 
disco graba of cu nan actuacionan. Pero un di nan 
cu no por a goza di su mes fruta ta sinembargo e co- 
nocido guitarista y harpista Tony Thjjsen. Bo revis- 
ta Boulevard tawata di bishita na familia Thijsen. 
Cual familia ta consisti di Sr. Tony y su señora Pris- 
ca, i nan dos yiu nan, Emma y Anthony l'hijsen. 
Un familia cual ta biba cu musica, esey nos por de- 
clara como di a mira varios instrument nan, y tambe 
nos por a goza di algun note nan musical di e dos yiu 
nan di Thijsen. 

Tony ta tin ocho aña ora cu el a cuminza ta 
toca guitara, ta cu akoord nan simple, y asina el a 
bini na siña pa compaña su mes ora cu e ta canta. 
Den diestres pa diescuatro aña Tony ta asina leeuw 
cu e por a cuminza toca solo. Pero e conocemento 
pa domina e.guitara no tawata pa gaba, e no ta cor- 
rectamente. 



Ta ña 1953 pa 1954, ora cu den un sala tawa- 
ta sinta un joven ansiosamente. Ta manera cu e ora 
no kier jega. Diripiente ta asina leeuw, aplauso nan 
a cuminza cai pa un trio masha popular. 

Un di nan cu ta aplaudiendo duro tambe ta e joven 
Tony Thijsen, e trio cu sempter ta su preferido. Ta 
e famoso trio Los Panchos. Bunita y romantico e 
musica nan ta saliendo for di e guitara nan. Loque 
mas a bini na straña Tony ta e sistema cu nan ta toca 
e guitara. Tur cuatro dede nan di e guitarista ta mo- 
ve ariba cuerdo nan pa asina saka e melodia. 
Presentacion un caba, cu Tony a sigui rumbo pa su 
cas. Loque cu el a mira ta grandioso, nunca na Aru- 
ba ta tin un guitarista cu ta domina e guitara asina 


bon. Hopi sa toca pero usando un piek. Jegando 
cas Thony no a spera ningun momento, y a cuminza 
trata na loque cu el a mira. 

Ya pa su majan Tony tawata toca e guitara caba den 
e sistema cu el a mira Los Panchos. Tres luna a du- 
ra ora cu e por a domina su guitara manera e kier, 
orgulloso e tawata ta na momento cu e por a presen- 
ta su promer show. Grandi e exito ta ora cu e por a 
brinda su talento na un di nos emisora, na cual el a 
marca su nomber tambe den vida artistica, cu su trio 
Los conquistadores. Despues di ta domina e guitara 
Tony a cuminza na traha su mes harpa, i siña tambe 
com pa por toce. Pero nos no por keda sin mencio- 
na cu Tony ta e promer cu a cuminza cu e tocamen- 
to asina ariba guitara. Awor gracia na su persona un 
cantidad ta usa e sistema profesional, cual sin duda 
tawata un necesidad den bida pa nos guitarista nan. 

Na hulanda den tur mercado nan di venta di 
disco, bo no por keda sin topa cu e disco long-play 
A-B-C, y ariba un di e disco nan ey, nos por mira cu 
un di e cancion nan ta toca pa e arpista Tony Thij- 
sen. Ta e conocido tumba Dalia, cual disco a drenta 
mercado bon mes, y ta un disco cu continuamente 
lo sigui wordo renoba. E ta un disco di musica crio- 
llo di Antillas, nos lo muri bai un dia, mientras cu e 
disco lo sigui keda ariba plaza. Hopi placa nan ta 
drenta sigur pa e arpista Tony Thijsen, ban drenta 
hunto cu Boulevard na cas di e artista aqui y sku- 
cha e berdad. 

Tony e artista cu a actua den diferente hotel 
nan na Aruba como profesional. Actualmente Tony 
a retira y no ta actua mas vast mas den hotel. “Kiko 
ta e motibo di esey nos a puntre? “Pa mi bisa bon 
bisa. . . mi ta actua 6 anochi pa siman, di 7or te pa 
3or di marduga, y e pago no tawata sufficiente pa e 
sacrificio di mi salud i e nesecidad cu mi mester pa 
mi familia. Mi tawata dedica mi mes mas na musi- 
ca, cu mi ta dedica mi mes na mi familia, y e pago 
no ta cuadra cu e trabouw cu mi ta haci. Mi mester 
sosega den dia, na cual e mucha nan no por hunga 
manera nan kier. Pasobra mi mester di mi sosiego, 
p’asina mi por ta den bon condicion pa duna mi pre- 
sentacion. Henter ora mi ta for di cas, i ora mi ta na 
cas mi ta na soño. Tanto bal cu mi no tey, Tony ta 
contando nos. “1 mi yiu nan mester di nan tata pa 
majan nan tin educacion cu nan mester. Mi ta pre- 
fera di gana menos, basta cu mi ta cu mi familia. 
“Tony bo tin un tumba graba ariba un long-play ja- 
ma A-B-C, cual disco ta masha bendi tanto na hulan- 
da y aki na Aruba.” Lo bo kier duna nos un poco 
comentario ariba e disco ey?” Tawata nos pregunta. 
Na cual Tony ta contesta: “Siguramente mi ta con- 
tento pasobra e ta un prop^^anda grandi pa nos isla, 
y alavez e ta trece mi nomber tambe un poco halto 
den bida artistico.” 

Tony bo lo kier laga nos sa con e grabacion 
a tuma lugar, y cu bo ta satisfecho cu e pago cu bo 

' na mi no ta bo compañero mas, mi ta awor un bor- 
dugo cu lo hiba un lucha contra bo. Pakiko - bo no 
ta tembla of bira nervioso pa mi? Mientras bo sa cu 
bo minuut nan ta conta; Anselo ta sigi papiando den 
su mes: 

Den un cas, un zonido ta alcanza; ta e zonido 
di un hacha cu ta kap un palo. E zonido ey tambe a 
alcanza e orea di Rosalia, cual na e momento ey ta- 
wata lezando su courant. Un momento el a pensa, 
pa despues pone e courant un banda i hala asina ser- 
ca e bentana. Su bista a mira aunque un poco dis- 
tancia ta strobe, e ta mira Anselo cu e hacha den su 
man ta kap e palo. 

Un momento e la keda manera paraliza. . . pa des- 
pues recorda e promer momento nan, cu su labios 
nan a contra cu esun di Anselo. E palo di watapana 
pronto no tey mas, pakiko mi mester tawta asina 
cruel di por a causa Anselo tur e dolor nan ey, cu 
talvez ta esey ta e motibo cu e lo ta kap e palo di 
watapana, tawata su pensamento. 

Diripiente e no por a wanta su tristeza mas, i a cu- 
minza ta youra. Su mama spanta a core aserce cu e 
palabra nan: “Ta kiko a pasabo?” 

Bouw di joramento Rosalia a cuminza ta splica su 
mama si su stimacion pa Anselo. Cu un voz tristo. 


e mama a duna Rosalia di comprende; cu ta como 
cu e ta joven ainda, nan como mayor a lage di sa cu 
e mester bandona Anselo, pasobra amor di mucha 
no ta semper algo serio. Pero e como mama, i tambe 
su tata sigur lo respeta e derecho sagrado di su yiu, 
i e no tin nada contra un amor berdadero. 

“Danki mama; Rosalia a bise, i a duna e mama un 
sunchi ariba su frenta. 

Cu un careda el a sali coriendo rumbo pa su Anselo. 
Atras e mama a keda contento di por a resolve e 
problema di su yiu. 

Anselo . .. Anselo. .. Rosalia ta gritando. Pero e zo- 
nido di e hacha contra di e palo ta mas fuerte cu su 
stem. 

No a dura mucho cu Rosalia a jega na e palo di wata- 
pana, i a bisa; “Anselo.. .no. .. no kap e palo di wa- 
tapana. .. e ta algo di nos recuerdo. 

Bouw lagrima Rosalia a splica Anselo tur cos. Anse- 
lo cu un alegria cu ta sali for di su curazon a hala 
Rosalia den su braza, i cu un beso fuerte e ta besan- 
do esun cu tanto su curazon ta stima, bouw di e fres- 
cura di e palo di watapana. I ta manera e palo di wa- 
tapana ta bisa; Mi amigo, semper nos ta hunto, tan- 
to den dolor y alegria. Pero den lucha di nos cura- 
zon nos tur dos a vence. 

FIN 

viaha comodamente pa 


COLOMBIA 


Respaldá pa 4 potente motor .let 


AEROCONDOR 

H.S. CROES SUPERMARKET 

E promer supermarket den 
Santa Cruz 

Ta anuncia cu pa dianan di 
Fiesta venidero, lo e tin un 
surtido especial tanto den co- 
mestibles, y beleg, cos dushi, 
verdura, porkchop, galiña, 
carni y mucho mas y tur na 
prijs razonable. 

H.S. CROES SUPERMARKET 


Santa Cruz Tel. 8068 

Pa paña di trabouw i pa sapato 
Maleta pa biaha den tur calidad, i tur tamaño 
cu prijs nan razonable 
bo adres ta CITY STORE na San Nicolas 

Loque bo mester: CITY STORE TIN NE, pasa busce. 


San Nicolas 

Tel. 5893 




4 









I 


^ E ESPOSO NAN 
^ ACEPTABLE 





Bo tm águr un sonrisa suparior pa e botter i 
e caba di talco of e pildo nan di dieet di bo señora, 
na cual e ta q>era di por keda jong i bunita? 

Pero señor, bo sa tira un bista den e spiel? Bo ca- 
bei nan un ta cuminsa ta cai? Bo no ta cansa liher 
si bo tin cu subi un trapi? Bo ta risca na tuma bo 
peso ainda? Of bo ta pensa, cu lo bo wordo acepta 
aána? 

Ha, keie mi, e señora nan por ta parce asina cariño- 
so! Nan ta bisa cu ecabeyblanco cu bo tin ta para 
bo masba interesante, i tambe e rimpelnan cu bo 
tin den bo cara ta keda bo asina chick ora bo ta 
drumi. Si, esey nan ta bisa. 

Poro pa nan ta bastante, si nan ta bunita... 

Pero pesey mes. . . Señor, tene hopi cuidao! 

Mientras cu su buki di banco ta subi mes un 
peso cu su curpa, anto no ta problema; anto abo 
como esposo no tin cu haci preocupacion. Lo bo 
por come calacuna jena, galiña stoba, of tur loque 
bo barica por tuma. Den tur otro asunto bo seño- 
ra no lo haña bo gracioso. 

Loque bo ta falta bo señora, esey casi e no ta per- 
dona bo; si bo ta falta di rosea. 

Señor, tende su conseho, i haci un poco ejercicio. 
(bo autor tambe lo cuminza na haci ejercicio). 
I pakiko no haci esey hunto cu bo señora? Cuaren- 
ta kilometer pa dia tambe ta bon, pero pa esey bo 
mester tin tempo. 

Kiko?. . . Bo ta delega cu un bon tipo, pero bo ca- 
bei nan ta cuminsa ta cai? Pruik ta bon pero pa ar- 
tista di cine, pero si bo no tin mucho orgullo anto 
pakiko esey? 


No lubida tuma un ehempel na e artista nan di cine 
Yul Brunner of Kojak, anto puntra bo mes pakiko 
tene verguenza? Ariba e potret nos ta mirando Tel- 
ly Savalas compañando Miss Bermuda, Viviene 
Hollis, saliendo for di hotel Princess na Hamilton. 
E pareha despues den compania di nan collega-ac- 
tor a haci un bishita na e filmacion cu ta tumando 
lugar di e pelicula, “THE DEEP” na Beimuda. Asi- 
na nos ta mira cu sin cabei tambe e' succes por 
compaña bo. 

INVENCIBLÉ 


ARUB/fS 4 * 


JOYERIA Y RELOJERIAg K 

“1001” Joyas di calidad. 

Brillando i Luciendo. 

Tanto pa bo mes, of pa un 
bunita regalo. 


OLGA VASQUEZ 


Joyeria — Relojeria ^ 
Tel. 2023 ^ 

Nassaustraat 66 — Aruba. g 

SAN NICOLAS 

HUM0RP4 PROTEHA 

BO SALUt) 

CU, **8o 4 10014 I00i4^^. 


— Caramba, hopi dia mi no a mira bo, bo ta mu- 
stra hopi flaco. 

— Cu e bida duro aki, no por ta otro. 

— Kiko bo la haciendo anto? 

— Awel, henter dia mi mester carga cement, sa- 

ko di hariña na waf bai bini. 

— Mi ta comprende. . . pero cuanto tempo bo ta 
haçiendoesey caba? 

— Dialuna mi ta cuminza. 

— Señora, i ta kiko a pasa cu bo yiu homber chi- 
quito? 

— Wel dokter, e ta keriendo cu e ta un galiña. 

— I ta cuanto tempo e ta keriendo esey caba se- 
ñora? 

— Un paar di luna's caba dokter. 

— Pero pakiko bo no a bini consulta di biaha cu 
ne anto? 

— Pasobra nos tawata tin necesidad di e webo 

nan dokter. 



— E prijs nan di nos carson, a baha, cu 50%. 


— Bo ta viaha cu avion awe? 

— Ami no, mi tin un poco miedo cu e avion me- 
ster cai. 

— Coi kens, no ta pasa bo nada si bo dia no jega. 

— Pero si mala suerte compaña mi, i pa casuali- 

dad e dia di e piloto jega. 

— Na bo cara, mi por mira cu bo ta casa Mario. 

— Bo ta loco. . . e cara di bobo aki mi tin for di 

mi nacemento. , 

— Dos politico ta descutiendo. 

— Si ta te na solo mes mi mester bai, pa inde- 
pendencia di nos isla. . . lo mi haci esey. 

— Bo ta loko. . . solo ta cayente e lo kima bo. 

— Si pero pesey ami no ta bai den dia, mi ta bai 

anochi. 

Muebleria 
TU HOGAR 


Prijsnan di 
Regaio! 


BISHITA NOS SHOWROOM. I ESCOHE TRANKILMENTE 
FOR Dl NOS MUEBLESNAN 

BO MUEBLE PREFERIDO 
CU PRIJSNAN BARATA 
FOR Dl UN ENORME REBAHO.... 

BIN MIRA.I LO BO TIN EXITO 






Tel; 1371 

ARUBA MOTORS tO., 

Agente exclusivo pa Jeep y pa Honda 


HONDA. CIY*C 4Door(1488cc) 


HOlKrDA. CIY®^ 2‘3Door(1238cc) 





Emanstraat 4 


Teh 3961 

